GFPT ปันผล 2.50 บาทต่อหุ้น
GFPT เปลี่ยนพาร์จาก10 เหลือ 1 บาท เพิ่มสภาพคล่องหุ้นพร้อมปันผล หุ้นละ2.50 บาท
17 ก.พ. 2553

GFPT เปลี่ยนพาร์จาก10 เหลือ 1 บาท เพิ่มสภาพคล่องหุ้นพร้อมปันผล หุ้นละ2.50 บาท
นพ.อนันต์ ศิริมงคลเกษม ประธานกรรมการบริหาร บริษัท จีเอฟพีที  (GFPT) เปิดเผยว่า คณะกรรมการของบริษัทได้มีมติให้เปลี่ยนแปลงราคาตามมูลค่าที่ตราไว้(พาร์)จาก 10 บาทเหลือ 1 บาท  ซึ่งผลของการเปลี่ยนแปลงราคาพาร์ครั้งนี้ จะทำให้ทุนจดทะเบียนของบริษัทยังคงเดิม ที่ 1,400 ล้านบาท แต่จำนวนหุ้นจะเพิ่มเป็น 1,400 ล้านหุ้นจาก140 ล้านหุ้น การเปลี่ยนแปลงครั้งนี้น่าจะมีผลสมบูรณ์ตามกฎหมายภายในเดือนพฤษภาคม 2553 ซึ่งจะทำให้หุ้นของบริษัทมีสภาพคล่องมากขึ้น
นอกจากนี้อนุมัติให้จ่าย จ่ายเงินปันผลในอัตราหุ้นละ 2.50 บาท คิดเป็นเงินทั้งสิ้นจำนวน 313.45 ล้านบาท  โดยเป็นการจ่ายจากกำไรสุทธิที่ได้รับการส่งเสริมการลงทุนและยกเว้นภาษีเงินได้นิติบุคคลทั้งจำนวน ซึ่งผู้รับเงินปันผลไม่ต้องถูกหักภาษี ณ ที่จ่าย โดยบริษัทฯ กำหนดปิดสมุดทะเบียนพักการโอนหุ้นในวันที่ 9 เม.ย. 2553  
สำหรับงวดปี 2552 บริษัทมีกำไรสุทธิ 1,067.59 ล้านบาท ลดลงเล็กน้อยจากงวดปีก่อนที่มีกำไรสุทธิ 1,076.06 ล้านบาท